કોરોના અપડેટઃ સતત ત્રીજા દિવસે 16 હજારથી વધારે નવા કેસ, અત્યાર સુધીમાં દોઢ કરોડને અપાઈ રસી - जन मन INDIA
કોરોના અપડેટઃ સતત ત્રીજા દિવસે 16 હજારથી વધારે નવા કેસ, અત્યાર સુધીમાં દોઢ કરોડને અપાઈ રસી
ભારતમાં કોરોના વાયરસ સંક્રમણનો ગ્રાફ ફરી એકવાર વધવા લાગ્યો છે. સતત ત્રીજા દિવસે 16 હજારથી વધારે કોરોનાના નવા કેસ સામે આવ્યા છે. છેલ્લા 24 કલાકમાં 16,488 હજાર નવા કોરોના કેસ આવ્યા અને 113 લોકોના જીવ ગયા છે. જો કે 12,771 લોકો કોરોનાથી સાજા પણ થયા છે. આ પહેલા શુક્રવારે 16,577 નવા કોરોના કેસ નોંધવામાં આવ્યા હતા.
સ્વાસ્થ્ય મંત્રાલયના તાજા આંકડાઓ અનુસાર, હવે દેશમાં કોરોનાના કુલ કેસ વધીને એક કરોડ 10 લાખ 79 હજાર 979 થઈ ગયા છે. કુલ એક લાખ 56 હજાર 938 લોકોના જીવ ગયા છે.
એક કરોડ સાત લાખ 63 હજાર 451 લોકો કોરોનાને માત આપીને સાજા પણ થઈ ચૂક્યા છે. દેશમાં હવે એક્ટિવ કેસની સંખ્યા વધીને 1 લાખ 59 હજાર 590 થઈ ગઈ છે એટલે કે આટલા લોકો હજુ કોરોના સંક્રમિત છે.
મહારાષ્ટ્રમાં ત્રણ દિવસમાં 8000થી વધારે કેસ
મહારાષ્ટ્રમાં શુક્રવારે સતત ત્રીજા દિવસે કોરોના વાયરસ સંક્રમણના આઠ હજારથી વધારે કેસ સામે આવ્યા. મહામારીથી 48 વધુ દર્દીઓના મૃત્યુ થયા. રાજ્યમાં કુલ કેસ વધીને હવે 21,38,154 થઈ ગયા.
અત્યાર સુધીમાં 52,041 દર્દીઓના મૃત્યુ થઈ ચૂક્યા છે. સંક્રમણના નવા કેસોમાંથી 40 ટકા કેસ મુંબઈ, પુણે, નાગપુર અને અમરાવતીના છે. રાજ્યમાં અત્યાર સુધીમાં 20,17,303 લોકો સાજા થઈ ચૂક્યા છે અને હજુ 67,608 દર્દી સંક્રમિત છે.
લગભગ દોઢ કરોડ લોકોને લગાવાઈ રસી
26 ફેબ્રુઆરી સુધીમાં દેશભરમાં 1 કરોડ 42 લાખ 42 હજાર 547 સ્વાસ્થ્યકર્મીઓ અને કોરોના યોદ્ધાઓને કોવિડ-19ની રસી લગાવવામાં આવી ચૂકી છે. ગઈકાલે સાત લાખ 69 હજાર 904 લોકોને રસી લાગી. તેના એક દિવસ પહેલા સર્વાધિક 8 લાખ 1 હજાર 480 લોકોને રસી લાગી.
વેક્સીનનો બીજો ડોઝ આપવાનું અભિયાન 13 ફેબ્રુઆરીથી શરૂ થયું હતું. સરકારે નિર્ણય કર્યો છે કે 60 વર્ષથી વધારે ઉંમરના લોકો અને કોઈ બીજી બીમારીથી ગ્રસિત 45 વર્ષથી વધારે ઉંમરના લોકોને એક માર્ચથી કોરોના વાયરસ રોધી રસી સરકારી કેન્દ્ર પર નિશુલ્ક લગાવવામાં આવશે.
ભારતીય ચિકિત્સા અનુસંધાન પરિષદ (ICMR)ના અનુસાર, 26 ફેબ્રુઆરી સુધીમાં કોરોના વાયરસ માટે કુલ 21 કરોડ 54 લાખ કોરોનાના સેમ્પલ ટેસ્ટ કરવામાં આવ્યા, જેમાંથી આઠ લાખ સેમ્પલ કાલે ટેસ્ટ કરવામાં આવ્યા.
અમદાવાદમાં કોરોના બેકાબુ, 5 સોસાયટી અનેક મકાનો કન્ટેઇનમેન્ટ ઝોન જાહેર કરાયા
જીયુસેકનો પાંચમો સ્થાપના દિવસ, 21 સ્ટાર્ટઅપ એવોર્ડથી સન્માનિત, મહિલાઓ માટે સ્ટાર્ટઅપનું નવુ પ્લેટફોર્મ